Kaya déné sakèhing pamukiman Romawi lumrahé ing Tunisia, Kutha Romawi Thysdrus iki dibangun ing sandhuwuré pamukimané bangsa Punis sing mratah ing kala sadurungé. Ing iklim kang ora sagaring saiki, Kutha Thysdrus, minangka pérangané provinsi Byzacena ing Romawi, kahanané kerta raharja dhèk abad ping 2 M. Kala samana, papan iki wigati minangka pangasil lenga zaitun sing akèh dièkspor. Kutha iki uga papan dunungé kabiskopan Kristen, sing kalebu ing sagolongan dhampar titulèr Gréja Katulik.